《书怀 其一》
清代·铁保

珥笔韬弓出玉关，周妻何肉累全删。梦依吴越江山外，身到昆仑碣石间。

刁斗不闻沙漠静，簿书常简柳衙闲。白头尚有登瀛福，坐拥残书伴老孱。

作者简介：（1752—1824）满洲正黄旗人，栋鄂氏，字冶亭，一字梅庵。乾隆三十七年进士。授吏部主事，历郎中、侍讲学士、礼部侍郎等官。嘉庆时官至两江总督，因水患降级，又因知县李毓昌被毒死案，革职发往乌鲁木齐效力。再起后迁至吏部尚书，又因在喀什噶尔受人蒙蔽事革职。道光初，以三品卿衔休致。工书法，精医学。有《惟清斋集》。